BGRIM จับมือ “Petrovietnam Power” เซ็นสัญญาสร้างรฟฟ.LNG กำลังการผลิต 3,000MW ในเวียดนาม
BGRIM จับมือ "Petrovietnam Power" สร้างรฟฟ.LNG กำลังการผลิต 3,000MW ในเวียดนาม
BGRIM จับมือ "Petrovietnam Power" สร้างรฟฟ.LNG กำลังการผลิต 3,000MW ในเวียดนาม
2 พ.ย. 2562

ฯพณฯ เหงียน ซวน ฟุก นายกรัฐมนตรี สาธารณรัฐสังคมนิยมเวียดนาม และ ฯพณฯ อนุทิน ชาญวีรกุล รองนายกรัฐมนตรี ให้เกียรติร่วมเป็นสักขีพยานในการลงนามความร่วมมือระหว่าง บริษัท บี.กริม เพาเวอร์ จำกัด (มหาชน) BGRIM และ Petrovietnam Power Corporation เพื่อร่วมกันศึกษาการพัฒนาโครงการโรงไฟฟ้าขนาดกำลังการผลิตรวม 3,000 เมกะวัตต์โดยใช้ก๊าซธรรมชาติเหลว (LNG) เป็นเชื้อเพลิง รวมถึงโครงการการนำเข้าและจำหน่าย LNG เพื่อใช้เป็นเชื้อเพลิงสำหรับโรงงานผลิตไฟฟ้าในประเทศเวียดนาม
โดยมี ดร.ฮาราลด์ ลิงค์ ประธานคณะกรรมการ นางปรียนาถ สุนทรวาทะ ประธานเจ้าหน้าที่บริหาร BGRIM และ Mr. Ho Cong Ky – Chairman และ Mr. Le Nhu Linh – President &amp; CEO Petrovietnam Power Corporation พร้อมด้วย คณะผู้บริหารระดับสูงจากทั้งสองบริษัทเข้าร่วมในพิธีดังกล่าว เมื่อวันที่ 2 พฤศจิกายน 2562 ณ โรงแรม The Athenee Hotel, กรุงเทพมหานคร
